《和郑少尹祭中岳寺北访萧居士越上方》
唐代·皇甫冉

肃寺祠灵境，寻真到隐居。夤缘幽谷远，萧散白云馀。

晚节持僧律，他年著道书。海边曾狎鸟，濠上正观鱼。

寂静求无相，淳和睹太初。一峰绵岁月，万性任盈虚。

篱隔溪钟度，窗临涧木疏。谢公怀旧壑，回驾复何如。

作者简介：皇甫冉，字茂政。约唐玄宗开元五年（公元717年）出生，卒于唐代宗大历五年（公元770年），润州（今镇江）丹阳人，著名诗人。先世居甘肃泾州。天宝十五年进士。曾官无锡尉，大历初入河南节度使王缙幕，终左拾遗、右补阙。其诗清新飘逸，多飘泊之感。